ไทยรัฐทีวีเจ๋ง คว้ายอดเยี่ยม รางวัล แสงชัย สุนทรวัฒน์ (คลิป)
ทันเหตุการณ์ เกาะติด 24 ชม. ช่วย 13 หมูป่า,ไทยรัฐทีวี คว้ารางวัลประเภท ข่าวเหตุการณ์โทรทัศน์ยอดเยี่ยม แสงชัย สุนทรวัฒน์ จากผลงาน การรายงานสดข่าว 13 ชีวิต หมูป่าติดถํ้าหลวงเชียงราย ที่ทีมข่าวปักหลักรายงานเหตุการณ์ที่เป็นข่าวโด่งดังทั่วโลกอย่างทุ่มเทและต่อเนื่อง ตั้งแต่เกิดเหตุจนเสร็จสิ้นภารกิจ แต่ที่พีกที่สุดคือช่วงนาทีสำคัญที่มีการแถลงพบเยาวชนทั้ง 13 คนในถ้ำและรอดชีวิต ไทยรัฐทีวีเปิดการรายงานสดทันทีเป็นช่องแรก ทำให้ผู้ชมได้เห็นภาพบรรยากาศสดๆ เผยเป็นรางวัลที่ 2 ในรอบปี,,ไทยรัฐทีวี, สื่อในเครือ ไทยรัฐกรุ๊ป สร้างชื่ออีกครั้งด้วยการคว้ารางวัลยอดเยี่ยมในการทำข่าว 13 หมูป่าติดถ้ำ ทั้งนี้ ที่โรงแรมพาลาสโซ่ รัชดา เมื่อช่วงบ่ายวันที่ 28 มิ.ย. สมาคมนักข่าววิทยุและโทรทัศน์ไทยและมูลนิธิแสงชัย สุนทรวัฒน์ จัดงานประกาศผลรางวัลแสงชัย สุนทรวัฒน์ ประจำปี 2561 ครั้งที่ 22 โดยมีพลเอกสุรยุทธ์ จุลานนท์ รักษาการประธานองคมนตรี เป็นประธานมอบรางวัล มีตัวแทนสื่อมวลชนสาขาวิทยุและโทรทัศน์ร่วมเป็นสักขีพยานจำนวนมาก,ในปีนี้มีสื่อมวลชนร่วมส่งผลงานข่าวเข้าประกวดจำนวน 95 ข่าว ที่แยกออกเป็น 3 ประเภท ได้แก่ ข่าวโทรทัศน์เชิงสืบสวนยอดเยี่ยม สารคดีเชิงข่าวโทรทัศน์ยอดเยี่ยม เเละข่าวเหตุการณ์โทรทัศน์ยอดเยี่ยม โดยสถานีโทรทัศน์ไทยรัฐทีวี สามารถคว้ารางวัลข่าวเหตุการณ์โทรทัศน์ยอดเยี่ยม ประเภทรายงานสดจากผลงานข่าว เจอแล้ว 13 ชีวิต หมูป่าติดถ้ำหลวง เชียงราย ได้รับโล่เกียรติยศและเงินรางวัลเงินสด 5 หมื่นบาท,สำหรับการรายงานสดเหตุการณ์ เจอแล้ว 13 หมูป่าติดถ้ำหลวง เชียงราย สื่อในเครือไทยรัฐกรุ๊ป โดยทีมข่าวไทยรัฐทีวีส่งทีมเข้าไปเกาะติดการช่วยเหลือเยาวชน 13 หมูป่า ตลอด 24 ชั่วโมง ตั้งแต่เกิดเหตุจนเสร็จสิ้นภารกิจ มีการล้มผังรายการเพื่อรายงานสดเหตุการณ์ตลอด 24 ชั่วโมง อีกทั้งยังมีการรายงานข่าวอย่างต่อเนื่องทั้งทางเว็บไซต์ไทยรัฐ เฟซบุ๊กไทยรัฐ และหนังสือพิมพ์ไทยรัฐ จนเป็นสื่อเบอร์ 1 ในการนำเสนอข่าว 13 หมูป่าติดถ้ำหลวงฯในช่วงนั้น โดยเฉพาะอย่างยิ่งในช่วงนาทีสำคัญที่สุด คือการเข้าไปรายงานบรรยากาศสดทันที ขณะมีการแถลงพบเยาวชนทั้ง 13 คน ในถ้ำและเป็นทีวีช่องแรกที่ตัดเข้าสัญญาณรายงานสด ทำให้เห็นภาพบรรยากาศสดๆในขณะนั้น อันเป็นข่าวดีของคนไทยทั้งประเทศที่รู้ว่าเด็กทั้ง 13 คนยังมีชีวิต หลังจากนั้นทีมข่าวไทยรัฐทีวียังเกาะติดรายงานเหตุการณ์ไปจนจบภารกิจการนำ 13 เยาวชนทีมหมูป่าออกจากถ้ำส่งโรงพยาบาลอย่างปลอดภัย,นายประณต วิเลปสุวรรณ ผู้อำนวยการสถานีโทรทัศน์ไทยรัฐทีวี กล่าวว่า สื่อในเครือไทยรัฐกรุ๊ป ไทยรัฐทีวี รู้สึกภูมิใจและขอขอบคุณคณะกรรมการตัดสินรางวัล แสงชัย สุนทรวัฒน์ ที่เล็งเห็นความสำคัญของข่าว 13 หมูป่าติดถ้ำหลวง-ขุนน้ำนางนอน ข่าวนี้เป็นข่าวที่ทีมข่าวไทยรัฐทีวี ทุ่มเทการทำงานอย่าง เต็มที่ ภายใต้กรอบจริยธรรมจรรยาบรรณสื่อมวลชน ระมัดระวังการนำเสนอในทุกขั้นตอนก่อนปรากฏสู่หน้าจอ และเคารพสิทธิผู้ที่เกี่ยวข้องอย่างเคร่งครัด,เราให้สัญญากับผู้ชมว่า จะยึดมั่นในอุดมการณ์และจรรยาวิชาชีพสื่อมวลชน ทำหน้าที่สื่ออย่างเป็นกลาง รายงานเหตุการณ์ความเคลื่อนไหวในทุกสถานการณ์ให้ผู้ชมได้รับทราบที่ผ่านมา ไทยรัฐทีวีได้รับความนิยมจากผู้ชมทั่วประเทศ จนเรียกได้ว่าเป็นสื่อโทรทัศน์ในระดับแถวหน้าของเมืองไทยไปแล้ว เราจะยึดมั่นในมาตรฐานการทำงาน และการทำหน้าที่สื่อมวลชนที่ดีสืบต่อไป ผอ.สถานีโทรทัศน์ไทยรัฐทีวีกล่าว,ทั้งนี้ การรับรางวัลแสงชัย สุนทรวัฒน์ ที่ได้รับในครั้งนี้ นับเป็นครั้งที่ 2 ในรอบปีที่ไทยรัฐทีวีมีผลงานชนะเลิศ โดยก่อนหน้านี้ผลงานข่าว 13 ชีวิต หมูป่าฯเคยได้รับรางวัล ทีวีสีขาว มาแล้ว
ไทยรัฐทีวี คว้ารางวัลประเภท ข่าวเหตุการณ์โทรทัศน์ยอดเยี่ยม แสงชัย สุนทรวัฒน์ จากผลงาน การรายงานสดข่าว 13 ชีวิต
ไทยรัฐทีวี,แสงชัย สุนทรวัฒน์,รางวัลแสงชัย สุนทรวัฒน์,สุรยุทธ์ จุลานนท์,13หมูป่า,ถ้ำหลวง,ข่าวหน้า1,ข่าวทั่วไป